Public procurement notice: Call For Expressions Of Interest
Published: 2022-02-21
Buyer: Den Europæiske Tilsynsførende for Databeskyttelse (EDPS),
Country: BE
Contract type: Services
CPV classification: 73200000 | 79111000 | 79311000 | 79415200
Submission deadline: 2023-11-10

Technical requirements: Europa-Parlamentets og Rådets forordning (EU, Euratom) nr. 2018/1046 af 18. juli 2018 om de finansielle regler vedrørende Unionens almindelige budget, som ændrer forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og ophæver forordning (EU, Euratom) nr. 966/2012
Enkeltpersoner eller organisationer med interesse i at blive optaget på en liste over potentielle kontrahenter opfordres hermed til at indgive en ansøgning i overensstemmelse med nedenstående bestemmelser.
Efter evaluering af de modtagne ansøgninger opstiller den ordregivende myndighed en liste over ansøgere eller potentielle kontrahenter, som kan blive opfordret til at afgive bud i forbindelse med specifikke fremtidige udbud.
Hver gang en specifik kontrakt skal indgås, vil den ordregivende myndighed sende udbudsmaterialet til alle eller nogle af ansøgerne på listen, der udvælges på grundlag af særlige kriterier for den pågældende kontrakt.
Listen opstillet på grundlag af denne bekendtgørelse vil kun blive anvendt på kontrakter, hvis anslåede værdi ligger under tærskelværdierne fastsat i de relevante EU-direktiver om offentlige udbud.
Optagelse på en liste over potentielle kontrahenter garanterer ikke på nogen måde, at den ordregivende myndighed vil opfordre nogen kontrahent til at afgive bud på en kontrakt.
Indkaldelse af interessetilkendegivelser til »Eksperter til gennemførelse af EDPB's støttepulje af eksperter«
Der vil være tale om forskellige steder eller lokaliteter for udførelsen af tjenesteydelse(r) — disse vil blive angivet i udbudsmaterialet til hver udbudsprocedure. Området i Bruxelles vil være et af tjenestestederne.
EDPB hilser interessetilkendegivelser fra eksperter i mange sektorer velkommen, dvs. fra den akademiske verden, forskning, industri, EU-institutioner osv., med relevant ekspertise på et eller flere af følgende områder (hvert punkt nedenfor er en »delliste«):
A. teknisk ekspertise inden for nye teknologier og informationssikkerhed (herunder, men ikke begrænset til, følgende:
4. cloud computing-arkitekturer, cloud computing-modeller, cloud-infrastrukturer, cloud-tjenester, cloud-tillid og -sikkerhed
5. adfærdsbetingede reklamer, digital sporing, cookies, fingeraftryk, RTB- og internetreklamer (programmatiske reklamer, reklamebørser, platforme til efterspørgselssiden, SSP, dataformidlere, platforme til administration af samtykke), ePrivacy
6. anonymiserings- og pseudonymiseringsteknikker, risikoanalyse og angreb i forbindelse med genidentifikation af data (herunder inferensangreb), teknologier til forbedret beskyttelse af privatlivets fred
7. kryptologi; (a)symmetrisk kryptografi; hashfunktioner, digital signatur, autentificering af meddelelser; kryptoanalysemetodologier, -teknikker og -værktøjer; forvaltning af kryptomateriale; administration af nøgler; PKI; homomorf kryptering; matematiske grundlag for kryptografi
8. digital identitetsforvaltning og tillidstjenester (herunder sikkerhed i elektroniske identifikationsordninger, autentificering, digitale signaturer), elDAS; »zero trust«, identitetsforbund, alderskontrol; biometri, herunder ansigtsgenkendelse